**Ciklai 3**

PHP foreach ciklas

Foreach ciklas vartojamas tik su jau sukurtais masyvais. Ciklas automatiškai “pereina” per visus masyvo “stalčiukus”.

Sintaksė:

foreach ($*masyvas* as$*value*) {

*Kodo blokas*;

}

Kiekvieno ciklo metu, į kodo bloką per kintamąjį $value yra perduodama vis kito “stalčiuko” reikšmė. T.y. reikšmė yra automatiškai nuskaitoma, priskiriama kintamajam $*value* ir perduodama į kodo bloką.

Pavyzdys:

$colors = ['red', 'green', 'blue', 'yellow'];

foreach ($colors as $value) {

echo 'Reikšmė: ' . $value . '<br>';

}

Ciklas foreach taip pat gali būti panaudotas iš masyvo gauti ne tik reikšmes, bet ir indeksus.

Sintaksė:

foreach ($*masyvas* as *$index =>* $*value*) {

*Kodo blokas*;

}

Pavyzdys:

$colors = ['red', 'green', 'blue', 'yellow'];

foreach ($colors as $index => $value) {

echo 'Indeksas: ' . $index . ' Reikšmė: ' . $value . '<br>';

}